CELEX: 62010TN0119
Language: da
Date: 2010-03-05 00:00:00
Title: Sag T-119/10: Sag anlagt den 5. marts 2010 — Nederlandene mod Kommissionen

1.5.2010   
            
            
               DA
            
            
               Den Europæiske Unions Tidende
            
            
               C 113/77
            
         Sag anlagt den 5. marts 2010 — Nederlandene mod Kommissionen
   (Sag T-119/10)
   2010/C 113/111
   Processprog: nederlandsk
   
      Parter
   
   
      Sagsøger: Kongeriget Nederlandene (ved C. Wissels, Y. de Vries og J. Langer, som befuldmægtigede)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Europa-Kommissionens beslutning nr. K(2009) 10712 af 23. december 2009 om nedsættelse af Den Europæiske Fond for Regionaludviklings (EFRU) finansielle støtte i henhold til Kommissions beslutning K(97)3742 af 18. december 1997 (ERFU nr. 970010008) til EF-initiativprogrammet Interreg II/C Oversvømmelser Rhinen-Meuse i Kongeriget Belgien, Forbundsrepublikken Tyskland, Den Franske Republik, Storhertugdømmet Luxembourg og Kongeriget Nederlandene, annulleres.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for sit søgsmål gør sagsøgeren syv anbringende gældende:
   
               —
            
            
               tilsidesættelse af artikel 24, stk. 2, i forordning nr. 4253/88 (1) ved på baggrund af ekstrapolation at fastsætte af finansielle nedsættelser, selv om denne bestemmelse ikke giver hjemmel til dette
            
         
               —
            
            
               tilsidesættelse af artikel 24, stk. 2 og 3, i forordning nr. 4253/88 ved fastsættelsen af faste finansielle nedsættelser, selv om denne bestemmelse ikke giver hjemmel til dette
            
         
               —
            
            
               tilsidesættelse af retssikkerhedsprincippet ved at fastsætte forpligtelser for en medlemsstat ved henvisning til Domstolens praksis efter fastsættelsen af disse forpligtelser, hvilke forpligtelser på dette tidspunkt ikke var klare, præcise og forudsigelige for medlemsstaten
            
         
               —
            
            
               tilsidesættelse af proportionalitetsprincippet ved fastsættelsen af en finansiel nedsættelse på 25 % af de anførte omkostninger i forbindelse med kontrakter, hvorved almindelige principper som gennemsigtighed, forbud mod forskelsbehandling og ligebehandling ikke blev respekteret
            
         
               —
            
            
               tilsidesættelse af proportionalitetsprincippet ved fastsættelsen af en finansiel nedsættelse på 100 % af de anførte omkostninger i forbindelse med kontrakter, som overstiger tærskelværdierne i direktiv 93/37/EØF (2), direktiv 93/36/EØF (3) eller direktiv 92/50/EØF (4), og som blev tildelt uden nogen konkurrence
            
         
               —
            
            
               tilsidesættelse af begrundelsespligten ved ikke at begrunde, hvorledes omfanget af de fastsatte faste nedsættelser blev fastlagt
            
         
               —
            
            
               tilsidesættelse af begrundelsespligten ved gennemførelsen af projektspecifikke nedsættelser, som ikke blev tilstrækkeligt begrundet.
            
         
      (1)  Rådets forordning (EØF) nr. 4253/88 af 19.12.1988 om gennemførelsesbestemmelser til forordning (EØF) nr. 2052/88 for så vidt angår samordningen af de forskellige strukturfondes interventioner indbyrdes såvel som med interventionerne fra Den Europæiske Investeringsbank og de øvrige eksisterende finansielle instrumenter (EFT L 374, s. 1).
   
      (2)  Rådets direktiv 93/37/EØF af 14.6.1993 om samordning af fremgangsmåderne med hensyn til indgåelse af offentlige bygge- og anlægskontrakter (EFT L 199, s. 54, berigtigelse i EFT 1994 L 111, s. 115).
   
      (3)  Rådets direktiv 93/36/EØF af 14.6.1993 om samordning af fremgangsmåderne ved offentlige indkøb (EFT L 199, s. 1).
   
      (4)  Rådets direktiv 92/50/EØF af 18.6.1992 om samordning af fremgangsmåderne ved indgåelse af offentlige tjenesteydelsesaftaler (EFT L 209, s. 1).